|  |  |
| --- | --- |
| **Stredná zdravotnícka škola Dolný Kubín** | |
| Ošetrovateľský štandard | **Spádová drenáž – T- drén** |

|  |  |
| --- | --- |
| **Charakteristika štandardu:** | výukový štandard výkonu |
| **Cieľ:** | odstrániť zo zberného vrecka obsah a zmerať presné množstvo |
| **Skupina starostlivosti:** | pacienti s T- drénom. |

**Kritéria štruktúry**

|  |  |  |
| --- | --- | --- |
| **Š1** | Pracovníci: | žiak – praktická sestra |
| **Š2** | Prostredie: | odborná učebňa, izba pacienta zdravotníckych zariadení, čistiaca miestnosť |
| **Š3** | Pomôcky: | gumové rukavice, buničitá vata, emitná miska, zberná nádoba, odmerný valec |
| **Š4** | Dokumentácia: | zdravotná dokumentácia – dekurz, teplotná tabuľka |

**Kritéria procesu**

|  |  |
| --- | --- |
| **P1** | Žiak pod vedením odbornej učiteľky si overí v dokumentácii ordináciu lekára. |
| **P2** | **Žiak pripraví pacienta:**   * vysvetlí mu potrebu a postup výkonu. |
| **P3** | **Pri spádovej drenáži T- drén:**   * žiak pripraví pomôcky, * navlečie si gumové rukavice, * k posteli položí zbernú nádobu, uvoľní svorku na zbernom vrecku a obsah do nej vypustí, * buničitou vatou osuší koncovku a svorkou uzavrie zberné vrecko, * v odmernom valci zmeria presné množstvo obsahu. |
| **P4** | Žiak zabezpečí dezinfekciu a upratanie pomôcok. |
| **P5** | Žiak zdokumentuje množstvo obsahu v ml do dokumentácie pacienta. |

**Kritéria výsledku**

|  |  |
| --- | --- |
| **V1** | Pacient je oboznámený s výkonom. |
| **V2** | V dokumentácii je zaznamenané presné množstvo obsahu zberného vrecka, príp. graduovanej podtlakovej nádoby. |